पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर के मंदिर हसौद थाने की पुलिस एक युवक को पकड़कर पूछताछ कर रही है। इस शातिर ने कुछ ऐसी हरकत की है कि सुनकर सिर चकरा जाए। कोरोना के इस संकट काल में बीमारी से जूझ रहे लोगों की जिंदगी से इसने बड़ा खिलवाड़ किया। ये जनाब लोगों को अपने मन से ही पॉजिटिव या निगेटिव की रिपोर्ट बांटते फिर रहे थे। घर से कोविड सैंपल लिया करते थे, फिर RIMS अस्पताल के एडिट लेटर को तैयार करके उसमें मरीज का नाम पता लिखकर उसे खुद ही बता दिया करते थे कि कोरोना है या नहीं। लोगों के सैंपल न अस्पताल जाते थे और न लैब क्योंकि ये युवक के न तो किसी अस्पताल से अधिकृत था न लैब से।
कहा- पैसे कमाने की धुन में ये रिस्क मामूली लगा
पुलिस को शुरूआती पूछताछ में पता चला है कि रेशम मंगेश्कर नाम के इस युवक ने अजय पैथलॉजी लैब में कुछ दिन काम किया है। लैब वाले इसे लोगों के घरों में ब्लड शुगर वगैरह की जांच के लिए भेजते थे। पिछले कुछ वक्त से ये कोविड सैंपलिंग का काम करने लगा। मगर लोगों से मिलते वक्त उन्हें ये अपना पर्सनल नंबर देकर भरोसे में लेता था। खुद रेशम ऐसे लोगों के घर जाता था जहां कोरोना के मरीज थे या लक्षण वाले लोग रहते थे। मगर पैसे कमाने की धुन के आगे इसे ये रिस्क मामूली लगा।
ऐसे की ठगी
कुछ लोग कोरोना की RT-PCR रिपोर्ट देर से आने से परेशान थे। ऐसे में रेशम ने उनकी परेशानी का फायदा उठाने की सोची। इसने कहा कि कुछ एक्स्ट्रा पैसे देने पर ये लोगों को रिपोर्ट जल्दी दिलवा देगा। लोग भी झांसे में आ गए। इसके बाद RIMS अस्पताल के पुराने लेटर इसने कंप्यूटर में कॉपी किए, अपनी मर्जी से ही लोगों की रिपोर्ट निगेटिव-पॉजिटिव लिखकर दे दी। कई लोगों को इसने ऐसे ही 24 घंटे के भीतर सुपर फास्ट फर्जी रिपोर्ट पकड़ा दी। इन्हीं में से एक शख्स ने अपनी रिपोर्ट को लेकर RIMS अस्पताल में संपर्क कर लिया तो पता चला कि रेशम का अस्पताल से कोई लेना-देना नहीं ये फर्जी रिपोर्ट बना रहा था। पुलिस ये जांच कर रही है कि इसने कितने लोगों को शिकार बनाकर कितने रुपए ठगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn